Það er með handverk eins og flest annað , því meira sem því er sinnt því betra verður það auk þess sem það þróast með aukinni færni og skilning á miðlinum . Það skemmtilega við að vinna með blandaða tækni er frelsið sem það veitir mér , því að þó að ég vinni aðallega með fjörusteina og skeljar er form þeirra og áferð síbreytileg sem gefur mér lausan tauminn í hugmyndavinnslunni . Handverk og hönnun , Ljósanótt og aðrir markaðir á árinu gáfu mér aukið sjálfstraust í því sem ég er að gera . Sérstaklega voru umsagnir ykkar , viðskiptavina sem bæði keyptu tilbúnin verk eða treystu mér fyrir sérpöntunum , það sem byggðu upp styrk og þor til frekari verka . Það hefur verið mjög gefandi hversu vel listaverkunum mínum hefur verið tekið , það sem byrjaði sem föndur við eldhúsborðið hefur þróast yfir í að ég þurfti að koma handverkinu fyrir í gestahúsinu okkar sem nú er orðið að vinnustofu ( með gistiaðstöðu ) . Skipulagning á vinnuaðstöðunni er því klárlega eitt af markmiðunum þó að eflaust eigi ég seint eftir að draga úr skipulögðu óreiðunni . Næstu skref eru að víkka sjóndeildarhringinn og skapa tækifæri með því að þýða vefsíðuna mína á ensku auk þess að hafa enska þýðingu á myndunum á Instagram . Er það til þess að enskumælandi fylgjendur þurfi ekki að reiða sig á hina ó-íslenskuvænu Google Translate útgáfu sem er fremur til gríns en gagns . Ég óska öllum gleði og gæfu árið 2020 og hlakka til að eiga enn fleiri Sindrandi ævintýri með ykkur .